open-index/open-wikipedia-markdown huggingface dataset:
Eddie Garrett

She aghteyr Americaanagh va **Eddie Garrett** (ruggit myr **Edward Gehrt**; 19 Sauin 1927 – 13 Boaldyn 2010). Va enney share er son 
e phaart er y straih hellveeish *[[Quincy, M.E.]]* liorish NBC, raad chloie eh fotografee gial-lheeah va gobbraghey lesh oik hoshiagh-joarey Los Angeles ayns ny smoo na 100 episodeyn 'sy straih.

## Bea phersoonagh
Va Garrett ruggit myr Edward Garrett er 19 Sauin lesh Robert as Anna Gehrt. V'eh troggit ayns Milwaukee, Wisconsin. Haink anaase er 'sy chloie as eh jannoo arrishyn er Bing Crosby er son e phaarantyn. Fy yerrey, ren Garrett ynsaghey ny smoo na 100 gooyn as arrishyn ren eh goaill ymmyd jeh ayns cloie club oie hie er mayrn feie 16 bleeantyn.

Hooar paarantyn Garrett baase tra v'eh 13 bleeaney d'eash, nuy meeghyn eddyr oc. V'eh currit gys e naunt ayns Sacramento, California, as ny s'anmey gys Los Angeles dy veaghey.

Hooar Garrett baase rere stroak ec yn Eisenhower Medical Center ayns Rancho Mirage, California, er 13 Boaldyn 2010 as eh 82 vleeaney d'eash. Daag eh ben heshee, Maggie Hartshorn, ren eh poosey ayns 1957, as daa lhiass-inneenyn, Carla Jean Hartshorn as Susan Licursi.

## Imraaghyn

## Kianglaghyn magh
*
Craig Higginson

She noaskeealagh, screeudeyr cloie, as stiureyder theater ta bunnit ayns Johannesburg, yn Affrick Yiass, eh **Craig Higginson** (ruggit er 29 Jerrey Fouyir 1971). T'eh er ny screeu as ny hoilshaghey magh shiartanse dy chloiaghyn as noaskeealyn eddyr-ashoonagh as t'eh er ny ve enmyssit er son shiartanse d'aundyryn 'syn Affrick Yiass as 'sy Reeriaght Unnaneysit.

## Bea
Va Higginson ruggit ayns Harare, y Çhimbabwe, ayns 1971 (Salisbury, y Rhodeesh, ec y traa v'ayn). Kyndagh rish y gheyre-ghaue car Caggey Thammag y Rhodeesh, darree eh lesh e voir as e huyr dys Johannesburg ayns 1976, y vlein cheddin haghyr irreeyn magh Soweto. Tra v'eh jeih bleeaney d'eash, hie eh dys scoill aaght ayns KwaZulu-Natal ec Clifton Nottingham Road as Michaelhouse. Haink er reayrt çheerey y Vean-çheerey dy ve ry-akin ayns e noaskeealyn as e chloiaghyn. Ayns 1990, ayns ny shiaghtinyn cheddin va Nelson Mandela seyrit voish y phryssoon as jee-harey Chohionnal Ashoonagh yn Affrick, hie Higginson dys Ollooscoill Witwatersrand son studeyrys y yannoo er yn Ellyn Veein, agh ny s'anmey darree eh dys BA 'sy Vaarle as 'sy Lettyraght Oarpagh. Ayns 1995, ren eh obbraghey myr cooneyder lesh y stiureyder Barney Simon ec y Market Theatre. Lurg baase Simon, darree eh dys Sostyn raad hannee eh feie jeih bleeantyn. Traa v'eh ayn, ren eh obbraghey ec y Young Vic Theatre marish Tim Supple as ec y Royal Shakespeare Company marish Michael Attenborough. She cremeyder theater v'eh feie shiartanse dy vleeantyn ec yn earishlioar *[[Time Out (earishlioar)|Time Out]]*. Hoilshee eh e chied noaskeeal, *Embodied Laughter*, tra v'eh shey bleeaney as feed as ren eh aa-chummey *[[Laughter in the Dark (noaskeeal)|Laughter in the Dark]]* er son y Royal Shakespeare Company as BBC Radio 3 tammylt giare ny yei. Ren eh filley er-ash dys yn Affrick Yiass dy veaghey as dy obbraghey ayns 2004. Voish shen, ta Higginson er ny ynsaghey ec Ollooscoill Witwatersrand as er ny ve ny Reireyder Lettyragh ec y Market Theatre. T'eh er ny hoilshaghey magh shiartanse dy noaskeealyn as cloiaghyn as t'eh er ny ve gobbraghey er y çhellveeish Affrickagh Yiass as myr screeudeyr. Ta PhD echey 'sy Screeudeyrys Crootagh as t'eh poost rish y ven-aghteyr Leila Henriques. T'ad beaghey ayns Johannesburg.

## Imraaghyn
Georgia Salpa

She craishteyder drualtagh Greagagh-Yernagh ee **Georgia Salpa Penna** (; ruggit er 14 Boaldyn 1985).

## Bea phersoonagh
Va Georgia Salpa ruggit 'syn Atheen lesh moir Yernagh as ayr Greagagh. Tra va Salpa queig bleeaney d'eash, ren e lught thie arraghey dys Divlyn raad v'ee troggit 'sy fo-valley Cill Iníon Léinín. Ayns Mayrnt 2014, haink er Salpa dy ve naishtit rish y villiooneyr as y delleyder Goaldagh Joe Penna, as v'ad poost ry-cheilley ayns Portofino, yn Iddaal, ayns Boaldyn 2015. Ta troor dy chloan oc.

## Coorse bea
Hoshee Salpa craishtey roish my daag ee yn ard-scoill, as t'ee er n'yannoo staartaghyn craishtee er son clouyn eigsoylagh. T'ee er ny ve fakinit er y çhellveeish ayns claareeyn lheid as *[[The Podge and Rodge Show]]*, *[[Republic of Telly]]*, *Celebrity Salon*, as *Catwalk to Kilimanjaro*.
	
Ny s'anmey, darree Salpa dys y Vretyn Vooar, as ghow ee ayrn ayns imbagh 2012 y chlaare rieughagh *[[Celebrity Big Brother (straih hellveeish Ghoaldagh)|Celebrity Big Brother]]* raad v'ee ny trass cumraag shamyr ve ceaut magh. 'Sy vlein cheddin, va Salpa currit stiagh 'sy wheiggoo ynnyd ayns reihys "100 sexiest women" liorish FHM, as v'ee ry-akin dy mennick er coodee ny lhiegganyn Frangagh, Sheckagh, as Indoneeshagh, as myr "caillin coodee" er son cur magh "100 sexiest women" ayns 2013.

## Imraaghyn

## Kianglaghyn magh

* 
*
Sinéad Noonan

She aa-chraishteyder as ben-aghteyr Yernagh ee **Sinéad Noonan** (ruggit 28 Sauin 1987). Chossyn ee Miss Ireland ayns 2008.

Va Noonan ruggit ayns Divlyn lesh Peter as Stephanie Noonan, as v'ee troggit ayns Dún Búinne, Coontae yn Vee. Hie ee er scoill ayns Colleish Pheddyr Noo raad ren ee studeyrys er y dramey.

Ayns 2008, hass Noonan er son y Vee ec Miss Ireland ayns Divlyn raad va ny briwnyn goaill stiagh y reireyder kiaullee Louis Walsh, yn aghteyr Matt Di Angelo, as yn aa-chraishteyder Miss Ireland Pamela Flood, as va'n rah eck. Ren y varriaght shen lhiggey j'ee shassoo er son e çheer ec Miss World raad haink ee stiagh mastey ny jeih s'yrjey.

Ren Noonan, va ry-akin ayns shiartanse dy chloiaghyn as filmyn giarey, enmyssey Halle Berry myr e breeaghys, as v'eh yn plan eck scoill dramey y oshley as ve ny ben-aghteyr. Ansherbee, ren ee launshey coorse bea craishtee. Lesh tuarystallys liorish Compton Model Agency as Assets, haink er Noonan dy ve ny h-eddin er çhaglym yn Ouyir/y Gheuree 2008 liorish Lipsey as eddyn Gillian Hughes. Ayns 2009, dooyrt Noonan lesh y *Sunday Mirror* dy chuirrys ee failt er arryn shassoo rooisht, er conaant y chooieid.

Ren Noonan beaghey ayns Dubai feie tammylt tra ren ee obbraghey lesh Emirates Airlines as cheau ee shayl chammah ayns Lunnin. Voish shen, t'ee er n'irree magh ass y chraishtey as t'ee beaghey nish ayns Nerin raad she moir t'ee nish.

## Imraaghyn

## Kianglaghyn magh
*
Baarle Vanninagh

She **Baarle Vanninagh** ny **Baarle Ghaelgagh** ( ny  ny ) yn abbyrt hendeeagh jeh'n Vaarle ta goll er loayrt ayns Mannin, ga dy vel eh failleil jiu. Shimmey eeasaght t'eck voish y Ghaelg, as s'moo yn anchaslys t'eck neughollrish sorçhyn elley jeh'n Vaarle, goaill stiagh abbyrtyn y Vaarle raad ta çhengaghyn Celtiagh goll er loayrt ny raad va çhengaghyn Celtiagh loayrit ayns ny shenn laaghyn, lheid as Baarle Vretnagh as Baarle Yernagh.

Ghow yn Vaarle Vanninagh focklyn jeh bun Gaelgagh as Loghlynagh, agh haink urree dy ve cleaynit fo cummaght Lerphoyll as Lancashire ayns Sostyn Heear Hwoaie. Ren y screeudeyr shennaghys as y çhengoayllee Arthur William Moore screeu nagh row anchaslys mooar 'syn abbyrt voish skeerey dys skeerey as dy row ny h-abbyrtyn as y sthock focklyn gollrish y cheilley er feie'n ellan. Ta *A Vocabulary of the Anglo-Manx Dialect* (Oxford University Press, 1924) liorish Moore as *Manx Dialect Words and Phrases* (J.W. Arrowsmith, 1934) liorish W. Walter Gill cur sheese dy mooar er yn abbyrt.

She yn feelee T. E. Brown va fer jeh ny chied ughtaryn screeu 'sy Vaarle Vanninagh 'syn obbyr echey.

'Sy 20oo eash, va daanyn as cloiaghyn screeuit 'syn abbyrt liorish Cushag, J. J. Kneen, Christopher R. Shimmin as Juan Noa. 'Sy 20oo eash veanagh, screeu Kathleen Faragher daanyn 'syn abbyrt.

Kyndagh rish yn arraghey stiagh as cummaghtyn cultooragh voish buill elley cur dy mooar er yn abbyrt as sorçh dy chormaghey abbyrt taghyrt, focklyn as abbyrtyn er lheh er lhimmey.

## Imraaghyn
Thomas Nelstrop

She aghteyr, fer aitt, as ellyneyr dooblagh Sostynagh eh **Thomas Nelstrop** (ruggit er 29 Jerrey Souree 1980). T'eh cloie Julian 'sy straih NBC *[[Brave New World (straih hellveeish 2020)|Brave New World]]*. Ayns 2007, chloie eh Ben Wainright 'syn episode "Blink" jeh'n straih *[[Doctor Who]]*.
Ellie Zeiler

She cleaneyder meanyn sheshoil Americaanagh ee **Ellie Zeiler** (ruggit er 6 Mayrnt 2004). Ta enney mie urree er son e coontys TikTok raad t'ee postal er y fassan as yn aalid as jannoo feeshanyn daunse as dooblagh. Haink enney mooar urree tra ren Charli D'Amelio cur baght er fer jeh ny feeshanyn TikTok eck.

## Beashnys
Va Zeiler ruggit as troggit ayns San Diego, California. Car e traa 'sy scoill, chloie ee bluckan bascaidagh as golf. Chammah's shen, stiur ee claare çhellveeish e scoill. Hoshee ee postal dy mennick er TikTok ayns Mee Vayrnt 2020. Lurg mee er yn ardan meanyn sheshoil va ny smoo na 2 villioon eiyrtyssee eck. 

## Kianglaghyn magh
*
Jean-Baptiste Charles Bouvet de Lozier

She shiaulteyr as ronseyder Frangagh va **Jean-Baptiste Charles Bouvet de Lozier** (14 Jerrey Geuree 1705 – 1786). Chammah's shen, she kiannoort Ellanyn Mascarene v'eh.

Tra va Bouvet de Lozier shiaght bleeaney d'eash, as erreish da ynsaghey y yannoo ayns Paarys, v'eh faagit gyn paarantyn as v'eh currit gys Sant-Maloù dys studeyrys y yannoo er y lhuingysseyraght. Haink er dy ve ny lieutenant ayns Colught yn Injey Hiar Rangagh ayns 1731. Va'n rah echey as eh geearree daa lhong y gheddyn ass e ailleyder er son mishoon ronsee y yannoo ayns Jiass y Cheayn Sheear. Lesh ny lhongyn *Aigle* as *Marie* ren eh feddyn magh ellan beg er 1 Jerrey Geuree 1739 haink er dy ve enmyssit Ellan Bouvet ayns e onnor; ansherbee, chur eh yn enmys mee-chiart er ny co-ordnaidyn as v'eh caillt derrey yn aa-eddyn magh echey shiaght jeihaghtyn ny s'anmey ayns 1808. Tammylt giare ny yei, ren eh faagail y mishoon er-yn-oyr dy row yn chooid smoo jeh'n skimmee echey çhing. Ren e lhong stad ec Meayll ny Treisht as ren eh filley er-ash dys y Rank.

Jeih bleeantyn ny s'anmey, va Bouvet de Lozier pointit myr kiannoort er Ellanyn Mascarene daa cheayrt, voish 1750 derrey 1752 as reesht voish 1757 derrey 1763.

## Kianglaghyn magh
*Skeeal ec South-Pole.com
Giuseppe Piazzi

She saggyrt Chatoleagh lesh yn Oardyr Thienagh, maddaghteyr, as rollageyder Iddaalagh va **Giuseppe Piazzi** (16 Jerrey Souree 1746 – 22 Jerrey Souree 1826). Chur eh thie rollageydys ec Palermo er bun, t'er enney jiu myr *[[Thie Rollageydys Palermo|Osservatorio Astronomico di Palermo – Giuseppe S. Vaiana]]*. S'liklee dy nee yn feddyn magh share echey na feddyn magh y phlanaid crivassanagh Keres.

## Obbraghyn

* 

## Imraaghyn
Toy Story

She fillym aittys bioghit Americaanagh veih'n vlein 1995 eh ***Toy Story***. Va'n fillym gientit ec Pixar Animation Studios da Walt Disney Pictures. V'eh ny chied obbyr 'sy chiartys lesh yn ennym cheddin, as she eshyn va'n chied ard-fillym va slane-vioghit lesh co-earrooder as y chied ard-fillym veih Pixar. V'eh stiurit lesh John Lasseter ('sy chied çheet-magh stiuree echey) as gientit ec Bonnie Arnold as Ralph Guggenheim, veih scaa-chloie va screeuit ec Joss Whedon, Andrew Stanton, Joel Cohen, as Alec Sokolow as skeeal liorish Lasseter, Stanton, Pete Docter, as Joe Ranft. Ta'n fillym goaill stiagh kiaull liorish Randy Newman, as she Steve Jobs as Edwin Catmull va ny gienteyderyn obbree. Ta'n fillym goaill stiagh gooyn Tom Hanks, Tim Allen, Don Rickles, Jim Varney, Wallace Shawn, John Ratzenberger, Annie Potts, R. Lee Ermey, John Morris, Laurie Metcalf, as Erik von Detten.

Ta'n fillym taghyrtyn ayns seihll raad ta ny gaihaghyn bioghey tra nagh vel deiney laaragh, as ta skeeal *Toy Story* jeeraghey er y vooinjerys eddyr babban guilley baa shenn-emshiragh lesh streng tayrnee ta enmyssit Woody as figgyr jantys doltey spoar, Buzz Lightyear, as eadolys girree er Woody noi Buzz tra haink er Buzz dy ve ny ghaih reih lesh nyn shellooder, Andy.

Ren rah *Toy Story* launshey kiartys yl-veanyn. Chur eh toshiaght rish tree filmyn eiyrtyssagh, goaill toshiaght rish *[[Toy Story 2]]* (1999), y shagh-fillym *[[Lightyear (fillym)|Lightyear]]* (2022), ram filmyn giare, as y kiarroo fillym plannit. Chammah's shen, va aa-skeaylley teateragh 3D ec y fillym ayns 2009 myr ayrn jeh taishbynys dooblit lesh y nah fillym.

## Kianglaghyn magh

* 
* 
* 
* 
* 
* 
*
Thomas & Friends

She straih hellveeish Ghoaldagh da paitçhyn eh ***Thomas & Friends*** (va enmyssit hoshiaght myr ***Thomas the Tank Engine & Friends*** as ny s'anmey myr ***Thomas & Friends: Big World! Big Adventures!***). V'eh er ny scaalheaney feie 24 straihyn as 584 episodeyn veih 9 Jerrey Fouyir 1984 derrey 20 Jerrey Geuree 2021. V'eh bunnit er ny lioaryn *[[The Railway Series]]* liorish yn Arrymagh Wilbert Awdry as e vac Christopher. Va'n straih lhiassit da'n çhellveeish liorish Britt Allcroft. Ta'n straih geiyrt er contoyrtyssyn Thomas, gaal-traen gorrym antrapoamorfagh er y North Western Railway er Ellan Sodor lesh e chaarjyn Edward, Henry, Gordon, James, Percy as fir elley ta gobbraghey fo Sir Topham Hatt (ta enmyssit The Fat Controller chammah).
Francis Quayle

She saggyrt Anglicaanagh ayns Nerin va **Francis Quayle** (1650–1716).

Va Quayle ruggit ayns Mannin as ynsit ayns Colaashtey ny Trinaid, Divlyn. She saggyrt lowansagh Brí Ghabhann v'eh ayns Keeill Aspickagh Cluain as Ard-jaghin y Ros voish 1704 as ren eh freill y daa ardjaghey derrey laa e vaaish.

## Imraaghyn
Tampere

Ta **Tampere** () ny valley as ny valjaght ayns Finnlynn. Lesh 244,315 cummaltee (2022), she Tampere yn treeoo balley smoo ayns Finnlynn.
Barney & Friends

She straih hellveeish Americaanagh da paitçhyn eh ***Barney & Friends***. Va'n straih crooit lesh Sheryl Leach as t'ee jeerit da paitçhyn eddyr daa as queig bleeaney d'eash. Hie yn straih er ny scaalheaney da'n chied cheayrt er PBS er 6 Averil 1992, as t'eh soilshaghey Barney, *[[Tyrannosaurus|Tyrannosaurus rex]]* antrapoamorfagh ta gymmyrkey çhaghteraghtyn ynsee trooid arraneyn as daunseeyn lesh aght caarjoil, nuiddragh, as lane-yerkallagh. Haink jerrey rish y straih er 2 Sauin 2010, agh va feeshanyn noa foast goll er skeaylley magh er dateyn ennagh lurg hie yn episode jerrinagh magh. Hie yn straih er ny aa-scaalheaney er Sprout veih 2005 derrey 2015, as veih 17 Nollick 2018 derrey 25 Jerrey Geuree 2020 er y voggyl eiyrtyssagh lesh Sprout, Universal Kids. Er 6 Jerrey Fouyir 2015, va'n straih aanoait da aavioghey lesh imbagh noa jeerit dy chur magh ayns 2017, agh v'eh currit ass. Hed straih daahit lesh CGI magh er ny scaalheaney er Cartoonito lesh Cartoon Network as hed eh ry-strooaney er Max.

## Imraaghyn

## Kianglaghyn magh
*  liorish Lyons Partnership, L.P.
* ''Barney & Friends'' er PBS Kids (ny Steatyn Unnaneysit)
*  ec Hit Entertainment
*  ec Lyrick Studios
*
Melissa Fumero

She ben-aghteyr Americaanagh ee **Melissa Fumero** (née **Gallo**; ruggit er 19 Luanistyn 1982). Ren ee e chied chloie keirdey ayns 2004 tra ren ee cloie Adriana Cramer 'sy çheabin çhellveeish *[[One Life to Live]]*. Lurg shiartanse dy vyn-phaartyn, chossyn Fumero e chied ard-phaart myr Amy Santiago 'sy straih aittys *[[Brooklyn Nine-Nine]]* voish 2013 derrey 2021. Voish shen, ta Fumero er ny chur e goo rish Melissa Tarleton 'sy straih vioghit *[[M.O.D.O.K. (straih hellveeish)|M.O.D.O.K.]]* (2021) as t'ee cloie Eliza Walker 'syn aittys *[[Blockbuster (straih hellveeish)|Blockbuster]]* (2022) liorish Netflix. T'ee poost rish yn aghteyr as yn aa-chraishteyder David Fumero, as da piyr dy vec oc.

## Kianglaghyn magh

*
Catechism Martynas Mažvydas

She ***Focklyn Neuchramp y Chatechism*** () liorish Martynas Mažvydas y chied lioar phrentit 'sy Litaanish. V'eh prentit er 8 Jerrey Geuree 1547 liorish Hans Weinreich ayns Königsberg. Ta'n lioar, ta jeant seose jeh 79 duillagyn, geiyrt er ynsagh Martin Luther agh t'eh aahoilshaghey femeyn crauee as seihlltagh. Ta'n lioar goaill stiagh y chied daan Litaanish, bun-lioar marish abbyrlhit, catechism bunneydagh, as 11 hymn crauee marish kiaull lhean. Va'n lioar screeuit 'syn abbyrt Hamogitagh as prentit 'sy chloue Gothagh (schwabacher); ta'n roie-raa as y çhymnaghey prentit 'sy chloue Ladjynagh (antiqua).

## Shennaghys
Ga nagh vel feanish yeeragh ayn, s'liklee dy nee Abraomas Kulvietis as Stanislovas Rapalionis bunneyderyn y lioar, as ad nyn ollooyn ayns Ollooscoill Königsberg. Honnick ad soilshaghey magh ny chied lioaryn Lutheragh 'sy Pholynnish as 'sy Phrooshish. Va costys y toilshaghey magh eeckit ass tashtey yn ard-Diuc. Va lhaihderaght er 200–300 dy leih ec y Chatechism, agh cha row dagh fer jeh ny coipyn ymmydit. Cha nel agh daa choip jeh'n Chatechism foast er mayrn: ta fer freillt ec Lioarlann Ollooscoill Vilnius as ta'n fer elley freillt ec Ollooscoill Nicolaus Copernicus ayns Toruń, y Pholynn.

## Ughtarys
Cha nel y lioar symney yn ughtar ny yn reagheyder eck. Agh, v'eh er credjal voish y 16oo eash dy nee obbyr Martynas Mažvydas v'ayn as yn eie shen bunnit er imraa Baltramiejus Vilentas. Foddee dy row dooytyn ayn agh v'ad scrysst ayns 1938 liorish y çhengoayllee Polynnagh Jan Safarewicz tra ren eh feddyn magh acrostagh ayns roie-raa Litaanish y Chatechism. Tra dy vel peiagh lhaih ny chied lettyryn jeh ny linnaghyn 3 dys 19 'sy roie-raa, t'ad lettyraghey *MARTJNVS MASVJDJVS*, ny ennym Martynas Mažvydas 'sy Ladjyn. Va mysh daa hrass jeh teks y lioar screeuit ec Mažvydas. S'liklee dy nee Abraomas Kulvietis, Stanislovas Rapalionis, Jurgis Zablockis, as, foddee, y pesson Friedrich Staphylus ny h-ughtaryn elley.

## Kianglaghyn magh
* Lhieggan bun-earrooit y lioar vunneydagh er ny gheddyn ec Ollooscoill Vilnius
* Teksyn bunneydagh y Chatechism
Karl Brandt

She lhee as offishear 'sy *[[Schutzstaffel]]* (SS) 'sy Ghermaan Natseeagh va **Karl Brandt** (8 Jerrey Geuree 1904 – 2 Mean Souree 1948). Va Brandt ynsit 'sy laue-lheeys as hie eh stiagh 'sy Phartee Natseeagh ayns 1932 raad haink er dy ve ny lhee coadee da Adolf Hitler ayns Luanistyn 1934. V'eh ny oltey jeh kiarkyl sthie Hitler ec Berghof, as v'eh reiht ec Philipp Bouhler, kione Hansyleyraght Hitler, son claare myghin-varroo ''Aktion T4'' y stiurey. Ny s'anmey, va Brandt pointit myr Barrantagh y Reich cour Slaynteeaght as Slaynt (*Bevollmächtigter für das Sanitäts- und Gesundheitswesen*). Va cassid cassey ayns prowaltys sheelnaue as kimmeeyssyn caggee elley jeant er ayns 1946 jeianagh as hass eh ayns cooish leigh roish bing chaggee ny Steatyn Unnaneysit marish 22 ghooinney elley 'sy chooish leigh *[[Cooish Leigh ny Lheeyn|Steatyn Unnaneysit America v. Karl Brandt, et al.]]* V'eh feddynit kyndagh, deyrit gy baase, as croghit er 2 Mean Souree 1948.

## Imraaghyn

## Jeeagh er neesht

* Aktion 14f13
* Prowaltys sheelnaue Natseeagh
Josef Mifsud

She aa-vluckaneyr keirdey as ynseyder ynsagh fishigagh credjoonit Maltagh eh **Josef Mifsud** (ruggit er 7 Mean Fouyir 1984 ayns Sliema, y Valta). Ren eh cloie myr fendeilagh.
Valentina Zenere

She ben-aghteyr, craishteyder, as arraneyder Argenteenagh ee **Valentina Zenere ** (ruggit er 15 Jerrey Geuree 1997). Ta enney mie urree er son e paart myr  Ámbar Smith ayns ny straihyn *[[Soy Luna]]* as *[[Juacas]]* liorish Disney Channel, chammah as er son e paart myr Alai Inchausti 'sy *telenovela* *[[Casi Ángeles]]*. Voish y vlein 2022, t'ee er ny chloie Isadora Artiñán 'sy straih *[[Elite (straih hellveeish)|Elite]]* liorish Netflix.

## Kianglaghyn magh
* 
*
Chyler Leigh

She ben-aghteyr, arraneyder, as craishteyder Americaanagh ee **Chyler Leigh West** (*[[née]]* **Potts**; ruggit er 10 Averil 1982), ta goll er enney dy keirdey myr **Chyler Leigh**. Ta enney urree son e paart myr Janey Briggs 'sy fillym aittys *[[Not Another Teen Movie]]* (2001), myr Lexie Grey 'sy straih drama lheeys *[[Grey's Anatomy]]* (2007–2012) lesh ABC, as myr Alex Danvers 'sy straih far-feniagh *[[Supergirl (straih hellveeish)|Supergirl]]* (2015–2021).

## Kianglaghyn magh

*
Matt Littler

She aghteyr as stiureyder Goaldagh eh **Matt Littler** (ruggit er 19 Mayrnt 1982). Va Littler ruggit ayns Bury, Manchuin Vooar, y Reeriaght Unnaneysit. Ta enney share er er son e phaart myr Max Cunningham 'sy çheabin çhellveeish *[[Hollyoaks]]* liorish Channel 4 voish 1997 derrey 2008.

## Imraaghyn

## Kianglaghyn magh
*
Brad Renfro

She aghteyr Americaanagh va **Brad Barron Renfro** (25 Jerrey Souree 1982 – 15 Jerrey Geuree 2008). Ren eh e chied chloie keirdey 'sy scannaneaght tra v'eh 11 vlein lesh paart toshee ayns *[[The Client (fillym 1994)|The Client]]* (1994). Harrish e choorse bea, chloie eh ayns 21 ard-fillym as chossyn eh shiartanse d'aundyryn. 

Roish my row eh reiht dy chloie ayns *The Client*, cha row cooylrey cloie ec Renfro as v'eh beaghey marish e vummig ayns pairk sleaydyn. As eh geearree reih "paitçhey creoi" as eh toiggal y karacteyr, ren y stiureyder Joel Schumacher reih Renfro paart Mark Sway y chloie. Lurg shen, hayrn Renfro bun baanreydagh as eh cloie ayns filmyn lheid as *[[The Cure (fillym 1995)|The Cure]]*, *[[Tom and Huck]]*, *[[Sleepers]]*, *[[Apt Pupil (fillym)|Apt Pupil]]*, *[[Bully (fillym 2001)|Bully]]* as *[[Ghost World (fillym)|Ghost World]]*.

Goaill toshiaght ayns ny 1990yn jeianagh, va doilleeidyn ec Renfro 'sy vea phreevaadjagh echey, goaill stiagh straih loghtyn fo ghlass as shaylyn as lheeys druggaghyn. Hooar eh baase rere meshtallys geyre heroin as morfeen as eh 25 bleeaney d'eash.

## Kianglaghyn magh
*
Taran Killam

She aghteyr, fer aitt, arraneyder, as screeudeyr Americaanagh eh **Taran Hourie Killam** (ruggit er 1 Averil 1982). Ta enney er er son yn obbyr ren eh er *[[The Amanda Show]]*, *[[How I Met Your Mother]]*, *[[Mad TV|MADtv]]*, *[[New Girl]]*, *[[Saturday Night Live]]*, as *[[Single Parents (straih hellveeish)|Single Parents]]*. Ta enney er Killam chammah er son e phaart myr pop-roltag jeigeyr 'sy fillym *[[Stuck in the Suburbs]]* (2004) liorish Disney. T'eh cur e ghoo rish y straih chartoon phaitçhyn *[[Nature Cat]]* liorish PBS. 

Chloie Killam Ree Shorys III 'sy ghientyn Broadway jeh *[[Hamilton (cloie kiaullee)|Hamilton]]* ec y Richard Rodgers Theatre, goaill jerrey ayns fastyr y 13oo dy Vee Averil 2017.

## Kianglaghyn magh

*
*
Cassandra Austen

She ushtey-ghaahder amateyragh Sostynagh as y çhuyr shinney lesh Jane Austen va **Cassandra Elizabeth Austen** (9 Jerrey Geuree 1773 – 22 Mayrnt 1845). Ta ny lettyryn eddyr ish as Jane jannoo bun fondagh da toiggaltys scoillaragh bea yn noaskeealagh.

## Tuarystalyn fillym
*Ta Lucy Cohu cloie Cassandra lesh Danielle Green cloie lhieggan s'aa ayns ''The Real Jane Austen'' (2002)
*Ta Greta Scacchi cloie Cassandra 'sy drama BBC *[[Miss Austen Regrets]]* (2007)
*Ta Anna Maxwell Martin cloie Cassandra 'sy fillym *[[Becoming Jane]]* (2007)

## Imraaghyn
István Ládai

She politickeyr as leigh-oayllee Ungaaragh va **István Ládai** (*Láday;* 14 Boaldyn 1873 &ndash; 15 Averil 1936). V'eh ny Chomissar Theayagh y Chairys ayns 1919 car Pobblaght Hoveidjagh yn Ungaar.

## Kianglaghyn magh
* Magyar Életrajzi Lexikon
Berta Vázquez

She ben-aghteyr, craishteyder, as arraneyder Spaainagh va ruggit 'syn Ookraan ee **Berta Vázquez** (ruggit myr **Birtukan Tibebe** er 28 Mayrnt 1992). Hoshee yn coorse bea eck 'sy daunse as darree ee dys y chloie as y chiaull ny s'anmey. Haink Vázquez rish da'n chied cheayrt ayns *[[Palm Trees in the Snow]]* (2015). Chloie ee Estefania "Rizos" Kabila ayns *[[Vis a vis (straih hellveeish)|Vis a vis]].*

## Kianglaghyn magh

*
Eric Taylor (kiaulleyder)

She arraneyder as screeudeyr arrane Americaanagh va **Eric Taylor** (25 Mean Fouyir 1949 – 9 Mayrnt 2020). V'eh mie er enney er son e vod skeealaght, mestey focklyn loayrit rish arraneyn skeealagh son cloie jeh'n torçh theateragh y chroo. Goll rish e nuy skeaylaghyn magh liorish hene, ta arraneyn Taylor er ny ve recortyssit liorish Nanci Griffith, Lyle Lovett, Peter Cooper, as sleih elley.

## Bea leah
Va Taylor ruggit ayns Atlanta, yn Çhorshey. Hoshee eh cloie yn gitar tra v'eh ny phaitçhey as chloie eh ayns bann kiaull anmey 'syn ard-scoill echey. Ren eh frastyl er Ollooscoill Georgetown rish tammylt veg rish dimmee eh magh as darree eh dys Houston er son coorse bea y lhiantyn 'sy chiaull.

## Coorse bea
Hie Taylor er turrysyn ayns ny Steatyn Unnaneysit as 'syn Oarpey dy lheeadagh, cloie ayns ynnydyn lheid as Club Passim, The Bottom Line, Caffe Lena, Bluebird Café, Red Clay Theatre, Bridger Folk, The Ark, CSPS, The Freight and Salvage, Paradiso (Amsterdam), Theatre Kikker (Utrecht), Berlin Guitars (Berleen), The Real Music Club (Beeal Feirshtey), DC Music Club (Divlyn), Hotel du Nord (Paarys) as The Bein Inn (Peairt). Ta e chloiaghyn feailley goaill stiagh Kerrville Folk Festival, Newport Folk Festival, Glasgow Americana Festival (Nalbin), Woody Guthrie Folk Festival, 1st Americana Fest (yn Austeyr), Take Root Festival (y Çheer Injil), as Roots of Heaven Festival (y Çheer Injil). Ren eh ynsaghey ec Scoill Arrane Kerrville, as stiur eh seyrlannyn screeu arrane er feie ny Steatyn Unnaneysit as 'syn Oarpey. Va Taylor poost rish yn arraneyder as y screeudeyr arrane Nanci Griffith voish 1976 derrey 1982.

Ayns 2009, skeayll Lyle Lovett *Natural Forces* magh, e nah albym jeh arraneyn coodit, as reesht ren eh cummal stiagh arrane Taylor. She "Whooping Crane" va'n arrane shen voish yn albym hene-enmyssit voish y vlein 1995. Ta albym 2012 Lovett - *Release Me* - goaill stiagh arrane Taylor  "Understand You."

V'eh *Studio 10* ayns 2013 skeaylley magh jerrinagh Taylor. V'eh recortyssit ec y teyrlann Red Shack Studio ayns Houston as t'eh goaill stiagh nuy arrane bunneydagh as coodagh yn arrane "Cover These Bones" liorish Tim Grimm. Ayns 2016, va Taylor enmyssit er son Aundyr Emmy da Cummey Kiaullee er son ny h-arraneyn va screeuit echey da'n fillym feanishagh *Road Kid to Writer: The Tracks of Jim Tully* liorish *[[Storyworks]]*.

Hooar Taylor baase er 9 Mayrnt 2020 voish y çhingys aarley as eh 70 bleeaney d'eash.

## Rolley jyskyn
* *Through the Dark Nightly* (1976) – [Fair Retail Records, co-chruinnaghey marish screeudeyryn arrane elley ass Houston: Bill Cade, Stephen Jarrard, Lynn Langman, Don Sanders]
* *Shameless Love* (1981, Featherbed; aa-churrit magh 2004, Blue Ruby Music)
* *Eric Taylor* (1995, Watermelon)
* *Resurrect* (1998, E1 Music)
* *Scuffletown* (2001, Eminent Records)
* *The Kerrville Tapes* (2003, Silverwolf)
* *The Great Divide* (2005, Blue Ruby Music)
* *Hollywood Pocketknife* (2007, Blue Ruby Music)
* *Live at the Red Shack* (2011, Blue Ruby Music)
* *Studio 10* (2013, Blue Ruby Music)

## Imraaghyn

## Kianglaghyn magh
*Blue Ruby Music: Ynnyd-eggey oikoil da Eric Taylor
Steinar Schjøtt

She ynseyder, fockle-oayllee, as fockleyder Norlynnagh va **Steinar Schjøtt** (13 Sauin 1844 &ndash; 11 Jerrey Geuree 1920).

## Bea phersoonagh
Va Steinar Schjøtt ruggit lesh y taggyrt as y pholitickeyr Ole Hersted Schjøtt (1805-1848) as e ven heshee Anna Jacobine, née Olrog, ayns Porsgrund raad va'n ayr echey soit myr viggar. V'eh enmyssit Stener Johannes Stenersen Schjøtt ayns onnor olloo y jeeaghtys Stener Johannes Stenersen. Ayns 1845 darree yn lught-thie dys Skien. Haink er e vraar shinney Peter Olrog Schjøtt dy ve ny pholitickeyr as ny olloo er y fockle-oaylleeaght. Voish y phoosey shen, she braar-ayns-leigh lesh y screeudeyr Mathilde Schjøtt as naim y leigh-oayllee Sofie Schjøtt v'eh.

## Coorse bea
Ren Steinar Schjøtt claaraghey ec Ollooscoill Christiania (Ollooscoill Oslo jiu) ayns 1862 dirree eh magh myr cand.mag. ayns 1870. Ren eh ymmydey hoght çhengaghyn 'syn acadoilys: y Çhenn Loghlynish, y Danvargish, y Ghermaanish, y Vaarle, y Rangish, y Ladjyn, y Ghreagish, as y Norlynnish. Çheusthie jeh'n Norlynnish, she yn cummey Landsmål va'n reih echey as, myr shen, ren eh Norlynnaghey yn ennym echey voish Stener y Dano-Norlynnish dys Steinar.

Cha row eh pointit dys ynnyd ollooscoill, agh ren eh obbraghey myr ynseyder ard-scoill. She ynseyder v'eh ec Scoill Ladjyn Heltberg (*Heltbergs Studentfabrikk*) v'eh, v'er n'obbraghey liorish Henrik Heltberg (1806-1873) ayns Christiania (Oslo jiu). Lurg shen, ren eh ynsaghey ayns Levanger as Kristiansand. Voish 1874 derrey 1893 she ynseyder v'eh ayns Fredrikshald, as, lurg shen, ayns Skien.

Hug eh cooney da çhyndaa yn *[[Heimskringla]]* dys y Landsmål, as hoilshee eh magh lioaryn er shennaghys Norlynn as y theihill. Chammah's shen, hoilshee eh magh daa 'ockleyr mooar ayns 1908 as 1914.

## Imraaghyn
Gaetano Latilla

She cummeyder kiaulldramey Iddaalagh va **Gaetano Latilla** (12 Jerrey Geuree 1711 – 15 Jerrey Geuree 1788). T'eh coontit myr y cummeyder smoo scanshoil yn eash jeeragh roish Niccolò Piccinni (e vac shayrey).

Va Latilla ruggit ayns Bari as ren eh studeyryssyn ayns Scoill Chiaullee Loreto ayns Napoli. Hoshee eh screeu kiaulldramaghyn aitt da Teatro dei Fiorentini ayns Napoli ayns 1732, as t'eh share er enney er son e hoiaghyn ayns *Gismondo* (y Raue, 1737) as *Madama Ciana* (y Raue, 1738). Va'n daa obbyr shen, goll rish daa liorish Rinaldo da Capua, jannoo cree stoyr y chiaulldramey aitt Iddaalagh troailtagh ayns ny 1740yn as ny 1750yn leah. Chammah's shen, screeu eh kuse d'opere serie, as va'n chied ny hoiaghey jeh *[[Demofoonte]]* (y Veneesh, 1738).

Hooar eh baase ayns Napoli.

## Jeeagh er neesht
* Rolley kiaulldramaghyn liorish Gaetano Latilla

## Imraaghyn

## Kianglaghyn magh
Chris Killip

She fotografee Manninagh va **Christopher David Killip** (11 Jerrey Souree 1946 – 13 Jerrey Fouyir 2020). Ren eh obbraghey ec Ollooscoill Harvard voish 1991 derrey 2017 myr Olloo Studeyryssyn Reayrtagh as Çhymmyltaghtoil. Ta enney er Killip er son e yallooyn dooey as baney jeh sleih as buill, dy mooar ass Tyneside car ny 1980yn.

Hooar Killip Aundyr Henri Cartier-Bresson Award (er son *In Flagrante*) as v'eh currit er y rolley giare da Aundyr Undinys Fotograafeeaght Deutsche Börse. Va'n obbyr echey taishbynit er feie ny cruinney, as ren eh screeu dy lheeadagh as v'eh ry-akin er y radio as er y çhellveeish, as ren eh curmey ram taishbynyssyn.

## Imraaghyn

## Kianglaghyn magh
*
Thie-lheihys Noble

She thie-lheihys, ny spittal, ayns Mannin eh **Thie-lheihys Noble** (). She eshyn fer jeh'n daa hie-lheihys t'er yn ellan as, rere 1d Averil 2021, t'eh goll er stiurey fo currym Manx Care. Roish shoh, v'eh er ny obbraghey fo currym Rheynn Slaynt as Kiarail y Theay.

## Kianglaghyn magh

*
Bluckaneyr

Ta **bluckaneyr** ny **cloieder bluckan coshey** çheet er spoyrteyr ta cloie fer jeh ny sorçhyn eigsoylagh jeh'n vluckan coshey. T'ad ny h-ard-horçhyn jeh'n vluckan coshey na soccer, bluckan coshey Americaanagh, bluckan coshey Canadagh, bluckan coshey Austrailagh, bluckan coshey Gaelgagh, as ruggyr leeg as ruggyr unnaneys (t'er ny chur ry-cheilley 'sy ghlare chadjin myr ruggyr).

T'eh er ny ve oolit dy vel mysh 250 millioonyn dy vluckaneyryn 'sy dowan, as shimmey ny bluckaneyryn elley ta cloie sorçhyn elley jeh'n vluckan coshey.

## Imraaghyn
Syarhey Kuznyatsow

She greinneyder as aa-chloieder soccer keirdey Belarooshagh eh **Syarhey Kuznyatsow** (; ; ruggit er 3 Sauin 1979). Ec y traa t'ayn, she reireyder (?) t'eh.
Noaskeealagh

She ughtar ny screeudeyr noaskeealyn eh **noaskeealagh**. DY mennick, ta noaskeealee screeu ayns shaanraghyn elley yn far-skeealaght as y neu-farskeealaght. Ta noaskeealee ennagh nyn noaskeealee cheirdey, Some novelists are professional novelists, cosney argid voish screeu noaskeealyn as far-skeealaght elley, tra ta noaskeealee elley geearree adsyn hene y chummal seose ny screeu myr gerrym.

## Jeeagh er neesht
*Ughtar
*Skeeal
*Skeealaght
IShowSpeed

She persoonid YouTube, stroodeyr as persoonid yn eddyr-voggyl Americaanagh eh **Darren Watkins Jr.** (ruggit er 21 Jerrey Geuree 2005), ta goll er enney ny share fo'n lhiass-ennym er-linney echey **IShowSpeed** (ny **Speed** dy aashagh). Ta enney er er son e strooanyn bio raad t'eh cloie gammanyn-feeshan lheid as *[[Valorant]]*, *[[Roblox]]*, *[[Fortnite]]*, as *[[FIFA (straih ghamman-feeshan)|FIFA]]*. Ta ard-ghoo er Watkins er son e aghtys scammyltagh er e strooanyn bio as t'ad er ny chur da lught eiyrtyssagh mooar y gheddyn chammah as cur eh ayns çheshvean ram arganyssyn. V'eh ruggit as troggit ayns Cincinnati, Ohio, raad ren Watkins recortyssey e vollagh "IShowSpeed" ayns 2017, postal feeshanyn-gamman er y chooid smoo.
George Bradshaw

She kaartgraafee, clouder, as soilsheyder Sostynagh va **George Bradshaw** (29 Jerrey Souree 1801 – 6 Mean Fouyir 1853). Lhiassee eh *[[Bradshaw's Guide]]*, straih dy stiuragyn raad yiarn as earrooyn traa mestit.

## Imraaghyn

## Kianglaghyn magh
Tara Leniston

She ben-aghteyr Yernagh ee **Tara Louise Leniston** (ruggit er 1 Boaldyn 1983). Ga dy row ee ruggit ayns Sostyn, v'ee troggit ayns Coontae yn Chlaair, Nerin, as t'ee er ny veaghey chammah 'sy Chorea, 'sy Toolynn, as ayns Hong Kong. Ren ee jurnaaghey lesh yn ayr eck Greg, va ny ard-reireyder lesh Baltimore Technologies.

Ayns 1995, hoshee Leniston e coorse cloie tra v'ee beaghey ayns Seoul, goaill ayrn 'sy chlaare paitçhyn Koreeagh *What's Up Doogie*. Blein ny yei, darree e lught thie dys Lunnin raad ren Leniston frastyl er Scoill Ynsee ny h-Ellynyn raad ren ee studeyryssyn er y drama feie daa vlein.

Erreish j'ee goaill jerrey rish e studeyryssyn, darree Leniston dys Hong Kong lesh e lught thie raad ren ee obbraghey myr çhebbeyder çhellveeish da Channel V lesh MTV. Hie ee quail Jackie Chan ayns Hong Kong as haink urree dy ve ny chied ven heear ve ynsit as fo-screeuit liorish possan va currit er bun ec Jackie Chan dauesyn t'eh smooinaghtyn dy vel feer schleioil. Rere e ught-lhiannoo lesh y phossan ymmyrkey ee dys paart 'sy fillym *[[The Medallion]]* liorish Jackie Chan.

Ayns 2003, darree Leniston dys y Teelynn Noa er son paart y chloie 'sy chied fillym eck, *[[Meet Me in Miami]]*, marish ny h-aghteyryn Ladjynagh Carlos Ponce as Eduardo Verastegui. Va'n chied taishbynys jeh'n fillym  shen ayns Houston ayns sourey yn vlein 2006, as she ayrn y turrys *Giving Hope* v'eh, troggal argid da guintee Ghaardey Katrina.

## Imraaghyn

## Kianglaghyn magh

*
*
Roald Amundsen

**Roald Engelbregt Gravning Amundsen** (16 July 1872&nbsp;– m. 18 Mean Souree 1928), she ronseyder Norlynnagh er ny h-ardjyn poullagh v'eh. She dooinney ogheragh yn eash t'er enney myr Eash Feniaghtagh Ronsaghey Magh yn Antarctagh v'eh.

Va Amundsen ruggit ayns Borge, Østfold, Norlynn, as hoshee e choorse myr ronseyder poullagh myr chied chumraag er Turrys Belgagh dys yn Antarctagh lesh Adrien de Gerlache eddyr 1897 as 1899. Voish 1903 derrey 1906, stiur eh yn chied turrys ren troailtaghey yn Bollagh Heear Hwoaie er y scoadey *[[Gjøa]]*. Ayns 1909, hoshee Amundsen plannal roish turrys dys Ard y Jiass. Daag eh Norlynn ayns Mean Souree 1910 er y lhong *[[Fram (lhong)|Fram]]* as ren eh roshtyn yn Antarctagh ayns Jerrey Geuree 1911. Chur eshyn as e choheshaght camp er bun ec Baie ny Muckyn Marrey as straih jeh stoyryn er y Chagliagh (t'er enney jiu myr Skelloo Rioee Ross) roish my ren ad goll magh er y vollagh dys y phoull ayns Jerrey Fouyir. Haink er y phossan, er ny stiurey ec Amundsen, ve ny chied deiney roshtyn Ard y Jiass er 14 Nollick 1911.

Lurg eab neuspeeideilagh ayns 1918 roshtyn Ard y Twoaie liorish troailtaghey trooid y Vollagh Heear Hwoaie er y lhong *[[Maud (lhong)|Maud]]*, hoshee Amundsen plannal roish turrys aer ayns e ynnyd. Er 12 Boaldyn 1926, haink er Amundsen as 15 deiney elley lhong aer *[[Norge (lhong aer)|Norge]]* dy ve nyn gied ronseyderyn feerit ren roshtyn Ard y Twoaie. Skell Amundsen ersooyl ass nyn shilley ayns Mean Souree 1928 tra v'eh getlagh er mishoon sauail da'n lhong aer *[[Lhong Aer Italia|Italia]]* 'syn Arctagh. Haink jerrey rish ronsaghey magh e chirpey ayns Mean Souree yn vlein shen as ta e chorp foast er coayl.
Amy Shiels

She ben-aghteyr fillym as çhellveeish Yernagh ee **Amy Shiels** (ruggit er 21 Toshiaght Arree 1991). Ta enney urree son e paartyn ayns ny scannaneyn *[[Veronica Guerin (scannane)|Veronica Guerin]]*, *[[Slaughter (scannane 2009)|Slaughter]]*, 'sy straih hellveeish *[[Twin Peaks]]*, as t'ee er ny chur e goo rish y ghamman-feeshan *[[Final Fantasy XV]]*

## Bea leah
Va Shiels ruggit ayns 1991 ayns Divlyn, y shiaghtoo paitçhey ayns lught thie mooar. She ben vooinjerey t'ee lesh yn aghteyr Karl Shiels.

## Coorse bea
Ren Shiels obbraghey ayns companaght y Gaiety Theatre, Divlyn, feie tree bleeaney as haink urree paartyn y gheddyn ayns straihyn çhellveeish Yernagh as Goaldagh. Haink e toshiaght ayns fillym mooar lesh paart 'sy fillym *[[Veronica Guerin (scannane)|Veronica Guerin]]* lesh Cate Blanchett 'syn ard-phaart. Chloie ee shiartanse dy phaartyn ayns filmyn lesh jantee fillym Americaanagh seyrey: ayns 2009 chloie ee 'sy fillym *[[Slaughter (scannane 2009)|Slaughter]]*, as ayns 2012 chloie ee 'sy fillym *[[Citadel (scannane)|Citadel]]*.

Voish 2012, hoshee ee cur e goo rish karacteyryn gammanyn-feeshan, goaill stiagh: *[[Call of Duty: Black Ops III]]*, *[[Call of Duty 4: Modern Warfare]]*, *[[Final Fantasy XV]]*, as **. Ayns 2014, darree ee dys Los Angeles er son e coorse cloie y lhiassaghey.

Ayns 2015, v'ee reiht ve cloie ayns *[[Twin Peaks|Twin Peaks: The Return]]*.

## Imraaghyn

## Kianglaghyn magh
*
Leonhart Fuchs

She lhee as lus-oayllee Germaanagh va **Leonhart Fuchs** (17 Jerrey Geuree 1501 &ndash; 10 Boaldyn 1566), t'er ny lettyraghey keayrtyn myr **Leonhard Fuchs** as er ny hymney 'sy Ladjyn myr *Leonhartus Fuchsius*. T'eh ny share ennit myr ughtar lioar vooar bentyn rish lossreeyn as yn ymmyd oc myr medshinyn, lioar lossreeyn, hie er ny hoilshaghey magh da'n chied cheayrt 'sy Ladjyn ayns 1542. Ta mysh 500 caslyssyn cruinn er lossreeyn va prentit ass grainnaghyn foiee. Ta caslyssyn y lioar coontit myr ny lhiassaghyn smoo scanshoil harrish adsyn haink rieau. Ga dy row caslyssyn ymmydit ayns lioaryn lossreeyn elley, ren lioar Fuchs prowal as cur trimmid er caslyssyn ard-whalleeaghtagh myr yn aght share enmyssey cre ta ennym losserey shassoo er son.
Kiarkyl yn Antarctagh

Ta **Kiarkyl yn Antarctagh** çheet er y chiarkyl dowan-lheead smoo jiassagh mastey ny queig ard-chiarkylyn dowan-lheead ta ry-akin er caslyssyn-çheerey ny Cruinney. Ta'n ard ta ny lhie çheu yiass voish y chiarkyl shoh goll er enney myr yn Antarctagh, as ta'n ard jeeragh my hwoaie voish y chiarkyl enmyssyit y Chryss Hempreilagh Yiass. Çheu yiass voish Kiarkyl yn Antarctagh, ta'n Ghrian ny lhie erskyn bun ny speyrey feie 24 ooryn keayrt 'sy vlein (as rere shen t'ee ry-akin ec mean oie) er y chooid sloo as ta mean y Ghrian (faagail magh aascellaght) ny lhie fo bun ny speyrey keayrt 'sy vlein (rere shen cha nel ee ry-akin ec mean laa); t'eh shoh feer ec y chryss phoullagh elley 'sy Lieh-chruinney Hwoaie, Kiarkyl yn Arctagh.

## See also
*Co-chleayney yn Antarctagh
*Çhyndaa yn Phartan
*Çhyndaa yn Ghoayr

## Kianglaghyn magh
*Caslys-çheerey
Ruth Negga

She ben-aghteyr Eetoipagh-Yernagh ee **Ruth Negga** (ruggit er 7 Jerrey Geuree 1981). Ta enney urree son e paartyn 'sy straih hellveeish *[[Preacher (straih hellveeish)|Preacher]]* liorish AMC as 'sy fillym *[[Loving (scannane 2016)|Loving]]*. Er son e cloie myr Mildred Loving 'sy fillym *Loving*, hooar Negga shiartanse d'enmyssaghtyn mooarey, goaill stiagh fir ass Aundyryn Academy, BAFTA, as Aundyryn Golden Globe, as chossyn ee aundys er son y Ven-aghteyr Share ec Aundyryn IFTA. Ayns 2022, ren Negga e toshiaght er Broadway ayns gientyn *[[Macbeth]]* liorish Shakespeare myr Lady Macbeth, as hooar ee enmyssaght son Aundyr Tony son y Chloie Share liorish Ben-aghteyr Toshee ayns Cloie.

Ta Negga er ny chloie chammah ayns ny filmyn *Capital Letters* (2004) (va skeaylt magh myr *Trafficked* ayns çheeraghyn ennagh), *[[Isolation (scannane 2005)|Isolation]]* (2005), *[[Breakfast on Pluto (scannane)|Breakfast on Pluto]]* (2005), *[[World War Z (scannane)|World War Z]]* (2013), *[[Warcraft (scannane)|Warcraft]]* (2016), as *[[Passing (scannane)|Passing]]* (2021). Ta shaleeyn çhellveeish elley goaill stiagh y vyn-straih *[[Criminal Justice (straih hellveeish Ghoaldagh)|Criminal Justice]]* liorish y BBC, *[[Love/Hate (straih hellveeish)|Love/Hate]]* liorish RTÉ, *[[Misfits (straih hellveeish)|Misfits]]* liorish E4, as *[[Marvel's Agents of S.H.I.E.L.D.]]* liorish ABC.

## Imraaghyn

## Kianglaghyn magh

* 
* Ynnyd-eggey oikoil Pan Pan Theatre
Landry Bender

She ben-aghteyr Americaanagh ee **Landry Bender** (ruggit er 3 Luanistyn 2000). Ta enney urree er son e paartyn myr Cleo Bernstein 'sy straih *[[Crash & Bernstein]]* liorish Disney XD, as myr Blithe Pedulla 'sy fillym *[[The Sitter]]* ayns 2011. Chloie Bender fer jeh ny paartyn toshee, Cyd, 'sy sitcom *[[Best Friends Whenever]]* liorish y Disney Channel ayns 2015 as 2016. Voish 2017 derrey 2020, chloie ee Rocki 'sy sitcom *[[Fuller House (straih hellveeish)|Fuller House]]* liorish Netflix.

## Bea leah
Va Bender ruggit ayns Chicago, Illinois. She 'neen lesh y scaalheaneyder spoyrt Trey Bender t'ee. Darree ee dys Phoenix, Arizona, tra v'ee daa vleeaney d'eash. Hoshee ee goll dys brastylyn cloie ec Desert Stages Theatre roish my ren ee roshtyn queig bleeaney d'eash. Hie ee dys, as dirree ee ass, y scoill Oak Park Independent School.

## Imraaghyn

## Kianglaghyn magh
* 
*
Brendan Meyer

She aghteyr Canadagh eh **Brendan Meyer** (ruggit er 2 Jerrey Fouyir 1994). Ta enney share er er son e phaartyn myr Adam Young ayns *[[Mr. Young]]* as Nelson Ort 'sy chlaare çhellveeish *[[Dinosapien]]*. Ayns 2016, chloie eh 'sy straih Netflix *[[The OA]]*. Ta enney er chammah er son e chloie myr Eric/Dunbar Rakes 'sy straih voggylagh *[[T@gged]]*.

## Imraaghyn

## Kianglaghyn magh

*
Peyton Meyer

She aghteyr Americaanagh eh **Peyton Meyer** (ruggit er 24 Sauin 1998). Ta enney share er er son e phaart myr Lucas Friar 'sy straih hellveeish *[[Girl Meets World]]* liorish y Disney Channel, chammah's er son e phaart myr Wes Manning ayns *[[Dog with a Blog]]* liorish y Disney Channel. Chloie eh 'sy fillym Netflix *[[He's All That]]* ayns 2021.

## Imraaghyn

## Kianglaghyn magh

*
*
Jonathan Kingdon

She baagh-oayllee, ughtar oaylleeaght, as ellyneyr eh **Jonathan Kingdon** (ruggit ayns 1935 ayns Tanzania). She co-heshaghtagh ronsee t'eh ec Ollooscoill Aah yn Ollee.

T'eh jeeraghey er tayrneyraght hax-ennymagh as aafilley sheeintee yn Affrick. She cohoyrtagh t'eh rish *[[The Oxford Book of Modern Science Writing]]*. Ayns 1993 va Boyn Argid y Zoological Society of London bronnit er, as ayns 1998 va'n Cherry Kearton Medal and Award voish y Royal Geographical Society bronnit er.

## Lioaryn
* 
* 
* 
* 
* 
* 
* 
* 
* 
* 
* 

## Imraaghyn
Lauren Taylor

Foddee dy vel **Lauren Taylor** çheet er:
*Lauren Taylor (ben-aghteyr) (ruggit 1998), ben-aghteyr as arraneyder Americaanagh
*Lauren Taylor (golfeyr) (ruggit 1994), golfeyr Sostynagh
*Lauren Taylor (caggeyder) (ruggit 1983), ellyneyr caggee mestit Americaanagh
*Lauren Taylor (earisheyr), earisheyr scaalheanee Sostynagh
*Lauren-Marie Taylor (ruggit 1961), ben-aghteyr fillym as çhellveeish Americaanagh

## Jeeagh er neesht
*Laurie Taylor (reddaghey)
Lauren Taylor (ben-aghteyr)

She ben-aghteyr as arraneyder Americaanagh ee **Lauren Alexandra Taylor** (ruggit er 16 Mean Souree 1998). Ta enney share urree son e paart myr Shelby, fer jeh ny karacteyryn toshee 'sy straih aittys *[[Best Friends Whenever]]* (2015-2016) liorish y Disney Channel. Roish shen, chloie Taylor paart y characteyr Harper, y çhuyr shinney lesh Richie 'sy straih Netflix *[[Richie Rich (straih hellveeish 2015)|Richie Rich]]* ayns 2015.

## Bea as coorse bea
Va Taylor ruggit ayns Littleton, Colorado, as v'ee troggit ayns San Diego, California.

Tra v'ee kiare bleeaney jeig d'eash, ren ee foshley myr arraneyder da Wilson Phillips; chammah as shen, ren ee foshley da Michael Bolton, Vanessa Williams, as Debbie Gibson. T'ee cloie as goaill arraneyn dy mennick ec House of Blues San Diego as House of Blues Sunset, as she ish va fer ny cloiaghyn foshlee ec yn eailley San Diego County Fair ayns Del Mar ayns 2015.

Ta daa vraar lannoonagh ec Taylor. Ayns 2016, v'ee beaghey lesh e moir as e braaraghyn ayns Jiass California.

## Imraaghyn

## Kianglaghyn magh
* 
*
Ciara Hanna

She ben-aghteyr as craishteyder Americaanagh ee **Ciara Chantel Hanna** (ruggit er 20 Jerrey Geuree 1991). Ta enney urree er son e paartyn myr Gia Moran ayns *[[Power Rangers Megaforce]]* as Nicole Parker ayns *[[Blood Lake: Attack of the Killer Lampreys]]*.

## Kianglaghyn magh

*
*
*
Johann Hermann Schein

She cummeyder Germaanagh yn eash Varockagh va **Johann Hermann Schein** (20 Jerrey Geuree 1586 – 19 Sauin 1630). She Thomaskantor ayns Leipzig v'eh eddyr 1615 as 1630. She eshyn va nane jeh ny chied deiney ymmyrkey noaidyn y vod Iddaalagh leah stiagh 'sy chiaull Ghermaanagh as v'eh coontit myr fer jeh cummeyderyn gloasit yn eash shen.
Glion

Ta **glion** (voish  y Çhenn Yernish as y Yernish Veanagh) çheet er ard injil liauyr ta roie dy mennick eddyr cruink ny sleityn, as dy mennick ta awin ny strooan roie ny trooid. Ta'n chooid smoo crooit rere crimmey eaghtyr y thalloo liorish awinyn ny strooanyn harrish traa feer liauyr. Ta glionteenyn elley crooit liorish awinyn rioee. Foddee ny h-awinyn rioee tannaghtyn ayns glionteenyn ayns sleityn ardey ny ayns ardjyn poullagh.

Ec dowan-lheeadyn as yrjidyn ny s'inshley, foddee ny glionteenyn shen va crooit rere riojey ve crooit ny mooadit car eashyn rioee agh t'ad seyr voish y rio nish as jiu ta strooanyn ny awinyn roie ny drooid. Ayns ardjyn faasagh, foddee glionteenyn ve çhirrym ny gymmyrkey coorseyn ushtey dy anvennick. Ayns ardjyn bun-charrick clagh eayil, foddee glionteenyn çhirrym ve crooit voish teaymey ta taghyrtyn jiu fo'n thalloo. Er y chooid smoo, ta glionteenyn skort crooit rere gleashaghtyn dowanagh as cha rere crimmey. Shimmey sorçh dy ghlion ta ry-gheddyn as çheer-oaylleeyn cur sheese orroo lesh çhiarrymyn foddee t'er ymmyd er feie ny cruinney ny t'er ymmyd ayns ardjyn ardjynagh ny lomarcan.

## Kianglaghyn magh

* 
* Valleys.com, Valleys of the World

### Glionteenyn neuhallooinagh
* ESA image: Vallis Alpes, ta jannoo daa lieh jeh Beinnyn Alpagh yn Eayst
* Valles Marineris as Ophir Chasma, ynnyd-eggey daa-hengagh (Baarle as Germaanish)
Antonio Molinari (peinteyr)

She peinteyr Iddaalagh jeh'n eash Varockagh 'sy Veneesh va **Antonio Molinari** (21 Jerrey Geuree 1655 - 3 Toshiaght Arree 1704), ta goll er enney chammah myr *il Caraccino*.

## Beashnys
She mac lesh peinteyr va Molinari, as v'eh currit magh fo prindeys Antonio Zanchi 'sy Veneesh. Hayrn eh cummaght voish ny peintalyn breeoil as gastey liorish peinteyryn Naaplagh lheid as Luca Giordano. Dy cadjin, pheintal eh skeealyn tharmaneagh er y feayn-skeealeydaght as er y chraueeaght er carmeishyn mooarey. Hug y mod shen lesh cleayney mooar er e doltey lesh (1697–1703), Giovanni Battista Piazzetta, as e vod mooar v'echey.

## Obbraghyn

Ta e obbraghyn goaill stiagh

**Coyrt bee da ny Queig Thousaneyn* (1690; San Pantalon, y Veneesh)
**Darius as e Lught Thie roish Alistair* (1690)
**Jonee marish Kione Holofernes* (1690)
**Baase Uzzah* (c. 1695; Santa Maria degli Angeli ayns Murano)
**Caggey Kentauryn as Lapithyn* (c. 1698, Ca' Rezzonico).
**Moses Aeg goaill Kesmad er Crooin Pharaoh* (c. 1690s–1704), Thie Tashtee Kunstpalast
**Ard-ooashley yn Ghauin Airhey* (1700–1702), Thie Tashtee yn Waagaght, Caayr Pheddyr
**Adaue as Aaue* (1701–1704), David Owsley Museum of Art
**Davy as Abigail*

## Jallooyn

Madonna dell'Orto (Venice) - Chapel St Mauro Madonna col Bambino e san Mauro abate - Antonio Molinari .jpg|*Y Voidyn Moirrey as e Paitçhey marish Maurus Noo* Madonna dell'Orto
Antonio Molinari David y Abigail.jpg|*Davy as Abigail*
Antonio Molinari La familia de Darío a los pies de Alejandro.jpg|*Darius as e Lught Thie roish Alistair*
Molinari - catone uticense.jpg
Edward Forbes

She najooragh Manninagh va **Edward Forbes** (12 Toshiaght Arree 1815 – 18 Sauin 1854). Ayns 1846, chur eh yn eie roish dy row rheynn magh ny lossraghyn as beiyn sleitagh er ny ve broojit sheese ny lhiargeeyn, as dy row ellanyn mooiragh ennagh kianglt rish y vooar-heer car yn eash rioee yeianagh. Va'n choghleashaght shen, va'n chied chur sheese najooragh er rheynnyn dooieyn t'er ellanyn as bir sleitagh ta lioroo hene jiu, feddynit magh ec Charles Darwin lesh hene. Chur Darwin feeudys yn eie shen da Forbes. Hayrn eh dy neuyesh y sheiltynys Asoagh, dy vel bea fo honn tuittym dys poynt ennagh raad nagh vel cummaghyn bea jargal ve ayn.

## Imraaghyn

## Kianglaghyn magh
Jessica Li

She cloieder badmyntyn Manninagh ee **Jessica Li** (ruggit er 23 Mayrnt 1998).

Ayns Gammanyn ny h-Ellanyn, 2017, chossyn ee rheynn ny singylyn, as, marish Kimberley Clague, chossyn ee rheynn ny dooblaghyn. Chammah's shen, haink Mannin stiagh 'sy trass ynnyd ayns ny gammanyn cheddin.

## Imraaghyn

## Kianglaghyn magh
* Jessica Li er ynnyd-eggey yn Badminton World Federation
* Jessica Li er ynnyd-eggey Ghammanyn ny h-Ellanyn 2017